Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva 
Dňa:  16. 06. 2011

    

Návrh na odpredaj akcií Dexia banka Slovensko a.s.
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Ing. Ľudovít Kollárik                                                      1. Návrh uznesenia
Prednosta MÚ BNM                                                       2. Dôvodovú správu

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
RNDr. Jana Ondrová                                                       - nie je potreba právneho                     
poverená ved. fin. odd.                                                    posúdenia

Na rokovanie prizvať:
––––––––––––––––––-
RNDr. Janu Ondrovú

Jún 2011

Návrh uznesenia 

Miestne zastupiteľstvo

s ch v a ľ u j e

odpredaj 1 200 ks akcií Mestskej časti Bratislava – Nové Mesto v Dexia banke Slovensko a.s. v súlade so zverejnenou ponukou 628,17 Eur za akciu v celkovej sume 753 804 Eur

Dôvodová správa

          Dňa 20. 4. 2011 bola v denníku SME uverejnená povinná ponuka nového majoritného vlastníka Dexia banky Slovensko a.s., spoločnosti PENTA INVESTMENTS LIMITED (ďalej len „Penta“) na odkúpenie akcií drobných akcionárov Dexia banky Slovensko a.s.
           Spoločnosť Penta odkúpila 88,7057 % akcií Dexia banky Slovensko a.s. a tým sa stala  majoritným akcionárom Dexia banky Slovensko a.s.  Ku dňu 31. 3. 2011 jej vznikla zákonná povinnosť uverejniť túto ponuku pre drobných akcionárov tejto banky na odkúpenie ich akcií. 
           Povinná ponuka na prevzatie akcií je na akcie s menovitou hodnotou  399,- Eur za kúpnu cenu 628,17 Eur. 
           Lehota splatnosti povinnej ponuky na prevzatie akcií bola stanovená na 60 kalendárnych dní odo dňa zverejnenia, t.j. do 19. 6. 2011.

             Mestská časť vlastní celkom 1200 akcií v menovitej hodnote 399,- Eur.              Spolu ich hodnota činí:   478 800 Eur.
             Odpredaj uvedených akcií  za kúpnu cenu povinnej ponuky, t.j. za 628,17 Eur za akciu, čo činí spolu  kúpnu cenu 753 804 Eur, by znamenal pre mestskú časť výhodnosť vo výške príjmu z odpredaja 275 004 Eur.
              
                Odôvodnenie:

                Akcionárom je mestská časť Bratislava – Nové Mesto od roku 1993. Dividendy sa počas uplynulého obdobia vyplácali do roku 2008. Vyplatené dividendy za obdobie vlastníctva akcií boli  spolu vo výške  19 358 250 Sk, t. j. 642 576,18 Eur. Dividendy však už niekoľko rokov banka nevypláca. Ak dosahuje medziročný zisk, tento prechádza do budúcich rokov ako nerozdelený zisk. V poslednom období nie príliš pozitívne výsledky boli aj dôvodom na odpredaj  banky spoločnosti Penta. Na základe informácií z rokovania so zástupcom banky bolo zrejmé, že sa chce zameriavať na posilňovanie postavenia na trhu a na bežného občana. To môže byť na úkor potenciálnych ziskov v budúcnosti, z ktorých by mestská časť mohla profitovať. Širší záber banky v budúcnosti môže tiež byť na úkor kvality a špecializácie sa na samosprávu. Z uvedených dôvodov by nebolo pre mestskú časť ako akcionára výhodné udržiavať majetkovú účasť. Deklarovaná ponuka, ktorú majoritný vlastník  Penta v zmysle zákona o bankách zverejnil, je odsúhlasená NBS. V budúcnosti nemožno predpokladať, že sa hodnota akcií  v prípade odpredaja bude pohybovať na tejto úrovni. Okrem toho by prípadný odpredaj musel byť obchodovaný na burze, alebo by bolo potrebné hľadať záujemcu. Tiež treba zvažovať i riziko, že mestská časť z pohľadu minoritného akcionára nebude môcť v budúcnosti v prípade, ak majoritný vlastník bude chcieť zmeniť hodnotu imania, a tým aj hodnotu akcií, ovplyvniť výšku a reálnu hodnotu imania banky, a teda aj hodnotu akcií.   
            
            V prípade rozhodnutia o odpredaji akcií na základe povinnej ponuky  celkový príjem mestskej časti z odpredaja 1 200 ks akcií bude vo výške 753 804 Eur. Použitie takto získaných prostriedkov je možné na projekty, ktoré budú znamenať pre mestskú časť finančný prínos v budúcnosti.